CELEX: 62021TN0141
Language: fi
Date: 2021-03-05 00:00:00
Title: Asia T-141/21: Kanne 5.3.2021 – Shakutin v. neuvosto

10.5.2021   
            
            
               FI
            
            
               Euroopan unionin virallinen lehti
            
            
               C 182/61
            
         
      Kanne 5.3.2021 – Shakutin v. neuvosto
      (Asia T-141/21)
      (2021/C 182/82)
      Oikeudenkäyntikieli: englanti
      
         Asianosaiset
      
      
         Kantaja: Aleksandr Vasilevich Shakutin (Minsk, Valko-Venäjä) (edustaja: asianajaja B. Evtimov)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta 17.12.2020 annetun neuvoston täytäntöönpanoasetuksen (EU) 2020/2129, Valko-Venäjään kohdistettavista rajoittavista toimenpiteistä annetun päätöksen 2012/642/YUTP täytäntöönpanosta 17.12.2020 annetun neuvoston täytäntöönpanopäätöksen (YUTP) 2020/2130, Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan täytäntöönpanosta 25.2.2021 annetun neuvoston täytäntöönpanoasetuksen (EU) 2021/339 ja Valko-Venäjään kohdistettavista rajoittavista toimenpiteistä annetun päätöksen 2012/642/YUTP muuttamisesta 25.2.2021 annetun neuvoston päätöksen (YUTP) 2021/353
               
            
                  —
               
               
                  velvoittamaan neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että neuvosto ei ole esittänyt riittäviä perusteluja niille eri seikoille, joihin vedoten neuvosto on nimennyt kantajan väittäen erityisesti hänen osallistuneen neuvoston päätöksen 2012/642/YUTP 4 artiklan 1 kohdan a alakohdassa tarkoitettuun kansalaisyhteiskunnan ja demokraattisen opposition tukahduttamiseen.
               
            
                  2)
               
               
                  Toinen kanneperuste, joka perustuu siihen, että neuvosto ei ole esittänyt todellisia syitä ja että se on tehnyt useita vakavia arviointivirheitä katsoessaan, että kantaja hyötyy suhteistaan Lukašenkan hallintoon ja sen tukemisesta.